Diari Oficial de la Generalitat Valenciana


Sumari del DOGV 5370, del 19-10-2006 (2006/11694)

Bases generals que han de regir els processos selectius convocats per este Ajuntament per promoció interna.
-----------------------------------------------------------------------------------------------------------

### Dades del document

Número de DOGV
:   5370

Data del DOGV
:   19-10-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/11157


Data del document
:   27-07-2006

Organisme emissor
:   Ajuntament d'Alberic

Tipus de document
:   Convocatòria

Descriptors 

:   * Alberic
    * personal de serveis
    * professió administrativa
    * administració local
    * comptable
    * ciència econòmica
    * concurs administratiu
    * professió de la informàtica
    * patrimoni cultural

Bases generals que han de regir els processos selectius convocats per este Ajuntament per promoció interna. [2006/A11100]   
L'alcalde de l'Ajuntament d'Alberic, per la Resolució de 31 de juliol del 2006, va aprovar les bases i la convocatòria que han de regir les proves selectives per a cobrir les places que s'indicaran més avall i que, literalment, són com es diu tot seguit:  
Bases generals per les quals es regiran els processos selectius que convoque l'Ajuntament d'Alberic per promoció interna  
Primera. Normes generals  
1.1 Contingut i àmbit d'aplicació.   
L'any 1999 l'Ajuntament va aprovar un nou catàleg que va establir l'organització de l'element humà, efectuant-se unes adscripcions als llocs sorgits. Com a conseqüència d'eixa implantació, alguns llocs van ser reclassificats, i es van adscriure al personal bé definitivament, bé amb caràcter provisional.  
Les presents bases regulen els aspectes comuns als processos selectius que convoque l'Ajuntament d'Alberic, per promoció interna, amb l'objecte de la definitiva implantació d'aquell catàleg, i en compliment de la política de personal que es pretén seguir.  
També regulen els aspectes comuns als processos per a la provisió d'aquells llocs que hagen sigut objecte de reclassificació i es pretenguen per promoció interna.  
En concret, les presents bases s'apliquen per a la provisió dels llocs següents:  
. Grup segons article 25 de la Llei 30/1984, de 2 d'agost: B; classificació: escala d'administració especial; subescala i classe: tècnic mitjà; nombre de vacants: una; denominació: informàtic.  
. Grup segons article 25 de la Llei 30/1984, de 2 d'agost: B; classificació: escala d'administració especial; subescala i classe: serveis especials, comeses especials; nombre de vacants: una; denominació: tresorer.  
. Grup segons article 25 de la Llei 30/1984, de 2 d'agost: B; classificació: escala d'administració general; subescala i classe: tècnica de gestió; nombre de vacants: una; denominació: tècnic de gestió.  
. Grup segons article 25 de la Llei 30/1984, de 2 d'agost: C; classificació: escala d'administració general; subescala i classe: administrativa; nombre de vacants: dues; denominació: administratiu.  
. Grup segons article 25 de la Llei 30/1984, de 2 d'agost: C; classificació: escala d'administració especial; subescala i classe: serveis especials, comeses especials; nombre de vacants: una; denominació: gestor cultural.  
. Grup segons article 25 de la Llei 30/1984, de 2 d'agost: C; classificació: escala d'administració especial; subescala: serveis especials; classe: personal d'oficis; nombre de vacants: una; denominació: encarregat serveis múltiples.  
. Grup segons article 25 de la Llei 30/1984, de 2 d'agost: C; classificació: escala d'administració especial; subescala: serveis especials; classe: personal d'oficis; nombre de vacants: una; denominació: electricista.  
Les especificitats dels processos selectius de cada un d'eixes places (naturalesa i característiques de les mateixes, requisits de titulació, sistema selectiu triat, programa que ha de regir les proves selectives, sistema de qualificació dels exercicis i, si pertoca, valoració dels mèrits de la fase de concurs) seran objecte de regulació en les bases especifiques que com a annex s'adjunten a les presents bases.  
1.2 Legislació aplicable.  
Als processos selectius s'aplicarà la següent normativa:  
. Llei 7/1985, de 2 d'abril, Reguladora de les Bases de Règim Local.  
. Text refós de les disposicions legals vigents en matèria de règim local, aprovat pel Reial Decret Legislatiu 781/1986, de 18 d'abril.  
. Llei 30/1984, de 2 d'agost, de Mesures per a la Reforma de la Funció Pública.  
. Decret legislatiu de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana.  
. Reglament General d'Ingrés del Personal al Servei de l'Administració General de l'Estat i de Provisió de Llocs de Treball i Promoció Professional dels Funcionaris Civils de l'Administració General de l'Estat, aprovat per Reial Decret 364/1995, de 10 de març.  
. Reial Decret 896/1991, de 7 de juny, pel qual s'estableixen les regles bàsiques i programes mínims del procediment de selecció dels funcionaris d'administració local.  
. Decret 33/1999, de 9 de març, de la Conselleria d'Economia, Hisenda i Administració Pública, pel qual s'aprova el Reglament de Selecció, Provisió de Llocs de Treball i Carrera Administrativa.  
. Llei 53/1984, de 26 de desembre, d'Incompatibilitats del Personal al Servei de les Administracions Públiques.  
. Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
. La restant normativa aplicable.  
1.3 Reserva de places en la convocatòria per a torn de discapacitat.  
De conformitat amb el que disposa la disposició addicional denovena de la Llei 30/1984, de 2 d'agost, de Mesures per a la Reforma de la Funció Pública, en la redacció que en fa la Llei 53/2003, de 10 de desembre: «En les ofertes d'ocupació pública es reservarà una quota no inferior al 5% de les vacants per a ser cobertes entre persones amb discapacitat, amb un grau de minusvalidesa igual o superior al 33%, de manera que, progressivament, s'arribe al dos per cent dels efectius totals de l'administració de l'Estat, sempre que superen les proves selectives i que, en el seu moment, acrediten el grau de minusvalidesa indicat i la compatibilitat amb l'exercici de les tasques i funcions corresponents, segons es determine reglamentàriament».  
Es reservarà, llevat d'aquelles categories la naturalesa de les quals ho impedisca, un total del 7 per 100 de les vacants que es convoquen per a ser cobertes entre persones amb discapacitat d'un grau igual o superior al 33 per 100, sempre que superen les proves selectives i que, en el seu moment, acrediten l'indicat grau de discapacitat i la compatibilitat amb l'exercici de les tasques i funcions corresponents. Es garantiran la igualtat de condicions en les proves respecte dels altres aspirants.  
En el cas que algun dels aspirants amb discapacitat que s'haja presentat per la quota de reserva de persones amb discapacitat supere els exercicis corresponents, però no obtinga una plaça i la seua puntuació siga superior a l'obtinguda per altres aspirants del sistema d'accés general, serà inclòs pel seu ordre de puntuació en el sistema d'accés general.  
Si les places reservades i que han sigut cobertes per les persones amb discapacitat no arriben a la taxa del tres per cent de les places convocades, les places no cobertes s'acumularen a la quota del cinc per cent de l'oferta següent, amb un límit màxim del 10 per cent.  
Si les places reservades i que han sigut cobertes per les persones amb discapacitat arriben a la taxa del tres per cent referida en l'apartat anterior, les places sense cobrir s'incorporaren al sistema d'accés lliure.  
Durant el procediment selectiu es donarà un tractament diferenciat al torn de discapacitat, pel que fa a les relacions d'admesos, crides als exercicis i la relació d'aprovats. No obstant això, en finalitzar el procés, s'elaborarà una relació única on s'inclouran tots els candidats que hagen superat les proves selectives, ordenats per la puntuació total obtinguda, amb independència del torn pel qual hagen participat.  
1.4 No-provisió de places.  
Les places que no arriben a cobrir-se de les reservades al torn de promoció interna s'incorporaran, si pertoca, al sistema d'accés lliure.  
1.5 Règim d'incompatibilitats.  
Els aspirants que resulten nomenats per a estes places quedaran sotmesos, des del moment de la seua presa de possessió, al règim d'incompatibilitats vigent i no podran simultaniejar l'exercici d'aquelles amb el de qualssevol altres places, càrrecs o ocupacions remunerades amb fons de l'Ajuntament d'Alberic, de l'Estat, de les comunitats autònomes, d'entitats o corporacions locals, d'empreses que tinguen caràcter oficial o relació amb tals organismes, encara que els sous tinguen caràcter de gratificació o emoluments de qualsevol classe. Tot això en els termes en què així es puga establir en el catàleg de llocs de treball o, si pertoca, relació de llocs de treball de l'Ajuntament d'Alberic.  
Segona. Requisits dels aspirants i termini  
2.1 Requisits dels aspirants.  
Per a ser admesos a la realització de les proves selectives, els aspirants hauran de complir els següents requisits generals, sense perjudici dels específics que es determinen en els annexos per a cada una de les places que es convoquen:  
· Places de grup B (informàtic, tresorer i tècnic de gestió):  
. Estar enquadrats en l'actualitat en el grup C de classificació.  
. Posseir almenys una antiguitat de dos anys com a funcionari de carrera en plaça enquadrada en el grup C de classificació i en l'escala a què es promoga.  
. Estar en possessió del títol d'enginyer tècnic, diplomat universitari, arquitecte tècnic, formació professional de tercer grau o equivalent, o en condicions d'obtenir-lo en la data en què acabe el termini de presentació d'instàncies.  
. No patir malaltia o defecte físic que impedisca l'exercici de les corresponents funcions.  
. No haver sigut separat, mitjançant expedient disciplinari, del servei de qualsevol de les administracions públiques, ni trobar-se inhabilitat per a l'exercici de funcions públiques.  
· Places de grup C (administratius, gestor cultural, encarregat de serveis múltiples i electricista):  
. Estar enquadrats en l'actualitat en el grup D de classificació.  
. Posseir almenys una antiguitat de dos anys com a funcionari de carrera en una plaça enquadrada en el grup D de classificació i en l'escala a què es promocione.  
. Estar en possessió del títol de Batxiller, Formació Professional de segon grau o equivalent, o en condicions d'obtenir-lo en la data en què acabe el termini de presentació d'instàncies.  
. Alternativament, d'acord amb la disposició addicional vint-i-duesena de la Llei 30/1984, de 2 d'agost, de Mesures per a la Reforma de la Funció Pública, «L'accés a cossos o escales del grup C podrà dur-se a terme a través de la promoció interna des de cossos o escales del grup D de l'àrea d'activitat o funcional corresponent, quan n'hi haja, i s'efectuarà pel sistema de concurs oposició, amb la valoració en la fase de concurs dels mèrits indicats amb la carrera i els llocs exercits, el nivell de formació i l'antiguitat. Amb tal objecte es requerirà la titulació establida en l'article 25 d'esta llei o una antiguitat de deu anys en un cos o escala del grup D, o de cinc anys i la superació d'un curs específic de formació a què s'accedirà per criteris objectius. La present disposició té el caràcter de base del règim estatutari dels funcionaris públics, dictada a l'empara de l'article 149.1.18 de la Constitució».  
. No patir cap malaltia ni defecte físic que impedisca l'exercici de les corresponents funcions.  
. No haver sigut separat, mitjançant un expedient disciplinari, del servei de qualsevol de les administracions públiques, ni trobar-se inhabilitat per a l'exercici de funcions públiques.  
2.2 Termini.  
Tots els requisits enumerats anteriorment hauran de posseir-se en el dia de finalització del termini de presentació de sol·licituds i mantenir-se durant tot el procés selectiu fins a la presa de possessió com a funcionari de carrera en el nou lloc.   
2.3 Igualtat de condicions.  
D'acord amb el que estableix la Llei 13/1982, de 7 d'abril, d'Integració Social de Minusvàlids, en les presents proves seran admeses les persones minusvàlides en igualtat de condicions que els altres aspirants. Els aspirants minusvàlids hauran de presentar un certificat de la Conselleria de Treball i Seguretat Social, o òrgan competent d'altres comunitats autònomes o de l'administració de l'Estat, que acredite tal condició, així com la seua capacitat per a exercir les tasques corresponents a les places objecte de la present convocatòria. El tribunal establirà, per a les persones amb minusvalideses que així ho sol·liciten, les adaptacions possibles de temps i mitjans per a la realització de les proves. Amb este objecte els interessats hauran de presentar la petició corresponent en la sol·licitud de participació en la convocatòria.  
Tercera. Sol·licituds  
3.1 Forma.  
Les persones que desitgen prendre part en les proves selectives hauran de fer-ho omplint l'imprés establit per l'Ajuntament d'Alberic, que els serà facilitat, gratuïtament, a la Secretaria. Caldrà presentar este imprés en doble exemplar a fi que l'interessat es quede amb una còpia segellada de la instància presentada.   
La sol·licitud de participació haurà d'anar acompanyada, necessàriament, de:  
Justificant que acredite el pagament de la taxa per drets d'examen a què es refereix l'apartat 3.4 d'eixa base. (En cap cas el pagament d'estos drets suposarà la substitució del tràmit de presentació de la sol·licitud dins del termini i en la forma escaient).  
Documents acreditatius dels mèrits que es pretenguen fer valer en la fase de concurs.  
En el cas que el sistema selectiu establit siga el de concurs oposició els mèrits que, en cada procés selectiu, establisquen les bases específiques s'al·legaran en la instància o en el model normalitzat establit a este efecte per l'Ajuntament d'Alberic. S'aportarà tota la documentació relativa a estos degudament compulsada.  
La data límit per a l'al·legació dels mèrits i la presentació dels documents relatius a estos, serà aquella en què finalitze el termini de presentació de sol·licituds.  
En el moment de la sol·licitud els aspirants hauran de presentar una declaració expressa i formal de complir tots els requisits de la convocatòria, sempre referits al termini d'expiració de sol·licituds, que hauran d'acreditar posteriorment en el cas de ser seleccionats. La documentació que hauran d'aportar els aspirants per a acreditar que compleixen els requisits exigits en la convocatòria i la relativa als mèrits al·legats serà mitjançant l'original o la fotocòpia compulsada.  
En cap cas es valoraran mèrits no al·legats en la instància o no acreditats documentalment dins del termini.  
3.2 Termini de presentació.  
El termini de presentació de sol·licituds serà de vint dies naturals comptadors des de l'endemà de la publicació de l'anunci de la convocatòria en el Boletín Oficial del Estado. La convocatòria es publicarà igualment al tauler d'edictes de l'Ajuntament d'Alberic. En ambdós extractes figurarà l'oportuna referència al número i data dels butlletins en què, amb anterioritat, s'hagen publicat íntegrament la convocatòria, bases i programa.  
3.3 Lloc de presentació.  
L'imprés de sol·licitud amb la seua còpia, degudament omplits, així com el document acreditatiu del pagament de la taxa per drets d'examen, o, si pertoca, el rebut acreditatiu d'haver pagat la taxa mitjançant un gir o transferència, es presentarà a les oficines del Registre General de l'Ajuntament d'Alberic, en dies i hores hàbils o en la forma prevista en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú (si bé en este últim cas l'aspirant haurà de comunicar, per fax, la presentació).  
3.4 Taxa per drets d'examen.  
La taxa per drets d'examen és l'establida per l'ordenança fiscal reguladora de la taxa per drets d'examen, aprovada per un acord plenari de 4 de març del 2003 i es farà efectiva en la forma que estableix la base anterior i en la mateixa ordenança.  
Els imports són els següents (article 5 de l'ordenança):  
Grup o escala B: 23,00 €  
Grup o escala C: 21,00 €  
El número de compte de l'Ajuntament on es procedirà a efectuar l'ingrés corresponent és 0093 0308 17 4831123078.  
Quarta. Admissió d'aspirants  
4.1 Requisits.  
Per a ser admés a la pràctica de les proves selectives n'hi haurà prou que els aspirants manifesten en les seues instàncies que compleixen totes les condicions exigides en la base 2 i en els corresponents annexos, referides sempre a la data d'expiració del termini assenyalat per a la presentació d'instàncies. Les instàncies hauran de complir les formalitats previstes en la base 3.1  
La taxa per drets d'examen haurà de pagar-se necessàriament dins del termini referit en la base 3.2, la falta de pagament en tal termini determinarà l'exclusió definitiva de l'aspirant a les proves selectives.  
4.2 Llista d'admesos i exclosos.  
Expirat el termini de presentació d'instàncies, mitjançant una resolució de l'Alcaldia, s'aprovarà la llista d'aspirants admesos i exclosos dels diferents torns, que es farà pública en el Butlletí Oficial de la Província i al tauler d'anuncis de l'Ajuntament, i es concedirà un termini de deu dies a fi d'esmenar errors.  
Transcorregut tal termini, sense que s'hi formule reclamació, s'entendran definitives les dites llistes, i l'Alcaldia resoldrà les reclamacions presentades.  
En la resolució per la qual s'aproven les llistes, es determinaran el lloc, data i hora de la realització de la fase de concurs, així com del primer exercici de l'oposició.  
4.3 Reclamacions, errors i rectificacions.  
La publicació de la resolució per la qual es declara aprovada la llista d'admesos i exclosos serà determinant dels terminis a l'efecte de possibles impugnacions o recursos.  
Els errors de fet podran esmenar-se en qualsevol moment, d'ofici o a petició de l'interessat, de conformitat amb el que disposa l'article 105.2 de la Llei de Règim Jurídic de les Administracions Públiques i del Procediment Administratiu Comú.  
En el cas que, per circumstàncies excepcionals, s'hagueren de modificar el lloc, la data o l'hora de realització del primer exercici, es farà públic a través del tauler d'edictes o mitjançant una notificació individual als aspirants.  
Cinquena. Òrgans de selecció  
5.1 Composició.  
El tribunal qualificador de les proves selectives estarà compost pels membres següents:  
President: l'alcalde o regidor en qui delegue.  
Secretari: el de la corporació o funcionari en qui delegue, que actuarà a més com a vocal.  
Vocals: un mínim de tres vocals, tots ells designats per l'Alcaldia. Un d'ells serà designat a proposta de la Generalitat Valenciana.  
Representants dels empleats públics: seran un màxim de dos, amb veu i vot, designats per la Junta de Personal com a òrgan col·legiat.  
La designació dels membres del tribunal inclourà la dels respectius suplents.  
Tots els membres del tribunal qualificador hauran de posseir una titulació igual o superior a l'exigida per a l'accés a les places convocades i, llevat del president, ser funcionaris de carrera.  
5.2 Actuació i constitució del tribunal qualificador.  
El tribunal no podrà constituir-se ni actuar sense l'assistència, com a mínim, del president i del secretari o de les persones que els substituïsquen, i de la meitat, almenys, de la resta dels seus membres amb dret a vot.  
En cas d'absència, tant del president titular com del suplent, el primer designarà d'entre els vocals amb dret a vot un substitut que el suplirà. En el supòsit en què el president titular no designe a ningú, la seua substitució es farà pel vocal de major edat amb dret a vot.  
Els representants sindicals tenen veu, encara que no dret a vot.  
El tribunal resoldrà tots els dubtes que sorgisquen de l'aplicació de les normes incloses en estes bases, així com en les específiques de cada convocatòria i determinarà l'actuació procedent en els casos no s'hi preveuen. Adoptarà les seues decisions per majoria, mitjançant votació nominal. En cas d'empat es repetirà i, si persisteix eixe empat, decidirà el president amb el seu vot. Per a les votacions se seguirà l'ordre establit en la resolució de nomenament dels membres del tribunal, i votarà en últim lloc el president.  
Els acords del tribunal només podran ser impugnats pels interessats en els supòsits i en la forma establida en la Llei de Règim Jurídic de les Administracions Públiques i del Procediment Administratiu Comú.  
El tribunal continuarà constituït fins que es resolguen les reclamacions plantejades o els dubtes que puga suscitar el procediment selectiu.  
5.3 Abstenció i recusació.  
Els membres del tribunal hauran d'abstenir-se de formar-ne part i podran ser recusats quan concórreguen en ells circumstàncies de les que estableixen els articles 28 i 29 de la Llei de Règim Jurídic de les Administracions Públiques i del Procediment Administratiu Comú.  
5.4 Classificació del tribunal qualificador.  
El tribunal qualificador que actue en cada procés selectiu tindrà la categoria segona (tant de grup B com C), conforme a allò que s'ha preceptuat en el capítol V, article 30 del Reial Decret 462/2002, de 24 de maig, sobre indemnitzacions per raó del servei.  
Sisena. Començament i desenvolupament de les proves selectives  
6.1 Programa.  
El programa que ha de regir les proves selectives és el que consta en cada un dels annexos a estes bases per als llocs que s'indiquen. En el cas que amb posterioritat a l'aprovació d'estes bases es modifique la normativa inclosa en el programa, les referències que s'hi inclouen s'entendran respecte a la que en cada moment siga aplicable.   
6.2 Calendari de realització de les proves.  
La data, hora i lloc de celebració del primer exercici de les proves selectives es donarà a conéixer junt amb la publicació de la llista definitiva d'admesos i d'exclosos.  
Una vegada començades les proves selectives, la publicació dels successius anuncis de realització de les restants es publicarà al tauler d'edictes de l'Ajuntament d'Alberic, amb 12 hores d'antelació del començament d'aquelles, si es tracta del mateix exercici, o de 48, si es tracta d'un nou exercici.  
No obstant l'anterior, amb la sol·licitud prèvia unànime dels aspirants, que haurà de constar per escrit, el tribunal podrà reduir els terminis anteriors.  
6.3 Identificació dels aspirants.  
El tribunal podrà requerir en qualsevol moment als aspirants que acrediten la seua identitat, i amb tal fi hauran d'anar proveïts del document nacional d'identitat.  
En la realització dels exercicis es garantirà, sempre que siga possible, l'anonimat dels aspirants.  
6.4 Crides, ordre d'actuació dels aspirants.  
Els aspirants seran convocats per a cada exercici en crida única, i seran exclosos del concurs oposició els que no hi compareguen, excepte casos de força major invocats amb anterioritat, degudament justificats i apreciats lliurement pel tribunal.  
L'ordre en què hauran d'actuar els aspirants en aquells exercicis que no puguen realitzar conjuntament s'iniciarà alfabèticament, iniciant-se per l'aspirant el primer cognom dels qual comence per la lletra que determine el sorteig anual realitzat per la Conselleria de Justícia, Interior i Administracions Públiques, a què es refereix l'article 10.3 del Decret autonòmic 33/1999, de 9 de març.  
D'acord amb la Resolució de 4 d'abril del 2006, de la Conselleria de Justícia, Interior i Administracions Públiques, publicada en el Diari Oficial de la Generalitat número 5.237, de 10 d'abril del 2006, la lletra per la qual s'ha de començar eixe ordre és la T.  
6.5 Fase d'oposició.  
Primer exercici. De caràcter obligatori i eliminatori.  
Consistirà a resoldre les preguntes, en un nombre màxim de dues, que plantege el tribunal, de caràcter teòric i pràctic, relacionades amb les matèries que figuren el temari de les presents bases. De conformitat amb el que estableixen els articles 77 a 79 del RGI (Reial Decret 364/1995, de 10 de març), als aspirants per promoció interna se'ls podrà aplicar l'exempció de les proves sobre aquelles matèries de què hagen acreditat un coneixement suficient en les d'ingrés d'origen. L'examen serà llegit per l'aspirant davant del tribunal. Este, una vegada finalitzada la lectura de l'exercici, podrà plantejar a l'aspirant les preguntes que considere convenient. Per a la realització d'este exercici es disposarà d'un temps que determinarà el tribunal. I els aspirants podran fer ús de textos legals. La puntuació d'este exercici serà de 0 a 10 punts i per a superar-lo caldrà obtenir un mínim de 5 punts.  
Segon exercici. De caràcter obligatori i no eliminatori.  
Consistirà en la valoració pel tribunal dels coneixements del valencià dels aspirants, relacionat amb les funcions pròpies del lloc convocat i d'acord amb la normativa sobre l'ús de valencià de la Generalitat Valenciana. Este exercici es puntuarà fins a un màxim de 5 punts.  
6.6 Fase de concurs.  
Amb els aspirants que hagen superat la fase d'oposició es realitzarà el concurs, i amb tal objecte el tribunal qualificador es reunirà a fi de puntuar els mèrits dels sol·licitants degudament acreditats i de conformitat amb el barem següent:  
1. Experiència professional. (Màxim 3 punts)  
Per treballs realitzats com a funcionari de carrera en l'escala d'administració general (per a tècnic mitjà i administratius) en l'administració local o d'administració especial (per a tresorer, informàtic, gestor cultural, encarregat de serveis múltiples i electricista) en l'administració local, a raó de 0,05 punts per cada mes complet de serveis.  
2. Grau personal.  
EL grau personal consolidat pels aspirants es valorarà de la forma següent:  
Grau consolidat inferior al del lloc convocat: 1 punt  
Grau consolidat igual o superior al del lloc convocat: 2 punts  
3. Cursos de formació i perfeccionament. (Màxim 5 punts). Els cursos de formació i perfeccionament es valoraran:  
Cursos de duració igual o superior a 40 hores 2'50 punts   
Cursos de 31 o més hores i menys de 40 hores 2'00 punts   
Cursos de 21 o més hores i menys de 30 hores 1'00 punts  
Cursos de fins a 20 hores 0'50 punts   
Jornades 0'25 punts   
4. Coneixement de valencià.  
Certificat de coneixements orals: 0,75 punts.  
Certificat de grau elemental: 1 punt.  
Certificat de grau mitjà: 2 punts.  
Certificat de grau superior: 3 punts.  
5. Idiomes comunitaris: fins a un màxim de 2 punts, a raó de 0'40 punts per curs corresponent al títol expedit per la universitat o escola oficial d'idiomes.  
6. L'experiència en l'exercici del lloc de cada una de les places que es convoquen (de tresorer per a tresorer, d'informàtic per a informàtic, de tècnic mitjà per a tècnic mitjà, d'administratiu per a administratiu, de gestor cultural per a gestor cultural, d'encarregat de serveis múltiples per a encarregat de serveis múltiples i d'electricista per a electricista), i o amb nivells de responsabilitat iguals o superiors, fins a un màxim de 3 punts a 0'20 punts per mes complet de serveis.  
6.7 Qualificació definitiva.  
La qualificació definitiva de cada aspirant s'obtindrà de la suma de la puntuació obtinguda en l'exercici de la fase d'oposició a què s'addicionarà la puntuació obtinguda en la fase de concurs.  
Setena. Llista d'aprovats  
7.1 Publicació de la llista.  
Acabada la qualificació dels aspirants, el tribunal publicarà la relació d'aprovats, per ordre de puntuació, al tauler d'anuncis de l'Ajuntament.  
7.2 Elevació de la llista.  
Simultàniament a la seua publicació al tauler d'anuncis, el tribunal elevarà la relació indicada a l'Alcaldia, sense que en cap cas la relació d'aprovats puga contenir un nombre d'aspirants superior al de places convocades.  
L'acte que pose fi al procediment selectiu haurà de ser motivat. La motivació dels actes dels òrgans de selecció dictats en virtut de discrecionalitat tècnica en el desenvolupament de la seua comesa de valoració estarà referida al compliment de les normes reglamentàries i de les bases de la convocatòria.  
Huitena. Presentació de documents  
8.1 Documents exigibles i termini de presentació.  
Els aspirants proposats pel tribunal hauran de presentar davant de l'Ajuntament, en el termini màxim de 20 dies hàbils des que es faça pública la relació d'aprovats, els documents acreditatius de les condicions de capacitat i requisits exigits en estes bases i els seus annexos, i en tot cas:  
a) Fotocòpia del document nacional d'identitat.  
b) Còpia autenticada o fotocòpia (que haurà d'acompanyar-se de l'original per a la seua compulsa) del títol exigit en les bases, o justificant d'haver abonat els drets per a la seua expedició. Si estos documents estigueren expedits després de la data en què va finalitzar el termini d'admissió de sol·licituds, haurà de justificar-se el moment en què van concloure els estudis.  
c) Certificat mèdic oficial de no patir cap malaltia ni defecte físic que impossibilite l'exercici normal de les funcions pròpies de la categoria a què s'accedeix, expedit per un col·legiat en exercici.  
d) Declaració jurada o promesa de no haver sigut separat mitjançant un expedient disciplinari del servei de cap administració pública, ni trobar-se inhabilitat per a l'exercici de funcions públiques.  
8.2 Falta de presentació de documents.  
D'acord amb l'article 14.4 del Decret autonòmic 33/1999, de 9 de març, si dins del termini indicat, i excepte cas de força major, no presenten l'anterior documentació o si se'n dedueix que no tenen algun dels requisits exigits, no podran ser nomenats funcionaris, i s'invalidarà l'actuació respecte d'ells, sense perjudici de la responsabilitat en què pogueren haver incorregut per falsedat en les seues sol·licituds de participació. En el cas que l'aspirant en siga exclòs per no presentar la documentació requerida, o per falsedat d'esta, el tribunal podrà proposar la inclusió en la llista d'admesos, del mateix nombre que d'exclosos per anteriors causes, sempre que hagen superat les proves selectives.  
Novena. Nomenament com a funcionari de carrera  
Conclòs el procés selectiu, les persones que l'hagueren superat i acrediten que compleixen els requisits exigits, seran nomenades funcionàries de carrera per l'Alcaldia.  
Els nomenaments hauran de publicar-se en el Diari Oficial de la Generalitat, d'acord amb el que disposa l'article 10, apartat 5 del Decret 33/1999, de 9 de març, del Consell, pel qual s'aprova el Reglament de Selecció, Provisió de Llocs de Treball i Carrera Administrativa.  
Deu. Presa de possessió  
10.1 Termini.  
Presentada la documentació pels interessats i considerada conforme i suficient per l'òrgan municipal competent, este efectuarà el nomenament, com a funcionaris de carrera, dels aspirants proposats pel tribunal. Si els annexos estableixen un període de pràctiques, un curs selectiu o ambdós, els aspirants proposats pel tribunal seran nomenats funcionaris en pràctiques. El nomenament d'estos com a funcionaris de carrera únicament podrà efectuar-se una vegada superats amb aprofitament els períodes de pràctiques i els cursos selectius exigits. El corresponent nomenament serà notificat als interessats, que hauran de prendre possessió en el termini que determine la corporació municipal, conforme a les prescripcions incloses en l'article 10.6 del Decret 33/1999, de 9 de març, de la Conselleria d'Economia, Hisenda i Administració Pública, pel qual s'aprova el Reglament de Selecció, Provisió de Llocs de Treball i Carrera Administrativa, i en les altres normes aplicables.   
En l'acte de la presa de possessió, el funcionari nomenat haurà de prestar un jurament o promesa, de conformitat amb la fórmula establida en el Reial Decret 707/1979, de 5 d'abril.   
10.2 Efectes de la falta de presa de possessió.  
Les persones que, sense una causa justificada, no prenguen possessió dins del termini assenyalat en la base 10.1 no adquiriran la condició de funcionàries, i perdran tots els drets derivats de les proves selectives i del subsegüent nomenament conferit.  
ANNEXOS  
ANNEX I. Informàtic.  
Nombre de vacants: una  
Grup: B  
Classificació: escala administració especial   
Subescala i classe: tècnic mitjà  
Sistema de selecció: concurs oposició  
Composició tribunal de selecció  
. President:  
· Enrique Carpi Cortés  
· José Luis Briz Ramón  
. Vocals:  
· Determinats per l'autonomia   
· Vocal 1. Rosa Grau Pellicer  
· Vocal 1. Mari Paz Gabarda Sanz  
· Vocal 2. José Ricardo Domínguez Mompó  
· Vocal 2. Antonio Zaragoza LLovera  
. Secretari:  
· José Vicente Ibor Ridaura  
· Maria Ángeles Yeves Urriaga  
Temari informàtic.  
Tema 1. Introducció a l'arquitectura de computadors. Evolució històrica. Elements essencials d'un ordinador. Principis bàsics de funcionament.  
Tema 2. Definició d'arquitectura: organització i implementació. Classificació d'arquitectures.  
Tema 3. Compiladors. Definició i funcions. Estructura d'un compilador: analitzador lèxic, sintàctic i semàntic.  
Tema 4. Sistemes operatius: conceptes generals. Definició. Estructura d'un SO. Processos: definició i estats d'un procés, comunicació entre processos, planificació.  
Tema 5. Llenguatges d'alt nivell. Llenguatges de tercera generació interpretats i compilats més comuns. Llenguatges de quarta generació: característiques, avantatges i inconvenients.  
Tema 6. Fitxers. Conceptes i definicions, classificació de fitxers segons el seu ús. Organització de fitxers: seqüencial, directa o aleatòria, seqüencial indexada.  
Tema 7. Anàlisi de dades. Models semàntics. Model entitat . relació.  
Tema 8. Bases de dades relacionals. Estructures. Restriccions. Operadors. Dependències funcionals i formes normals.  
Tema 9. Llenguatges Query. Conceptes generals. Relació amb el tipus de base de dades. Exemples.  
Tema 10. Anàlisi d'algoritmes. Noció d'algoritme. Tipus de dades. Recursivitat.  
Tema 11. Implantació i manteniment d'aplicacions. Instruccions i normes. Documentació. Proves i jocs d'assaig.  
Tema 12. Transmissió de dades: generalitats. Conceptes previs: comunicació, informació i transmissió. Elements d'un sistema de transmissió de dades. Conceptes generals: velocitat de modulació, baud, velocitat de transferència de dades, transferència sèrie/paral·lel, sincronisme, transferència sincronia/asíncrona.  
Tema 13. El control de comunicació de la xarxa. Suports físics de comunicacions. Commutació de circuit, missatge, paquet.  
Tema 14. Protocols jerarquitzats. Conceptes generals. Model de referència ISO: definició, jerarquització de model i nivells.  
Tema 15. Xarxes d'àrea local. Concepte i usos. Topologies. Protocols d'accés: accés controlat i accés aleatori. El medi físic. Normalització: estàndards IEEE 802.3 i 802.5.  
ANNEX II. Tresorer.  
Nombre de vacants: una  
Grup: B  
Classificació: escala administració especial   
Subescala i classe: serveis especials, comeses especials  
Sistema de selecció: concurs oposició  
Composició tribunal de selecció  
. President:  
· Enrique Carpi Cortés  
· José Luis Hervás Oliver  
. Vocals:  
Determinats per l'autonomia   
· Vocal 1. Rosa Grau Pellicer  
· Vocal 1. Mari Paz Gabarda Sanz  
· Vocal 2. José Ricardo Domínguez Mompó  
· Vocal 2. Antonio Zaragoza LLovera  
. Secretari:  
· José Vicente Ibor Ridaura  
· María Ángeles Yeves Urriaga  
Temari tresorer  
Tema 1. Els tributs. Disposicions generals. La relació juridicotributària. Les obligacions tributàries. Les obligacions i deures de l'administració tributària.  
Tema 2. La inspecció dels tributs. Òrgans competents en l'Estat dels ens locals. Funcions i facultats.  
Tema 3. Procediment d'inspecció tributària. Documentació de les actuacions inspectores. La revisió dels actes de gestió tributària en via administrativa.  
Tema 4. Recursos de les hisendes locals. Ingressos de dret privat. Tributs. Normes generals. Imposició i ordenació de tributs locals. Taxes.  
Tema 5. Recursos de les hisendes locals (II). Contribucions especials. Impostos i recàrrecs. Participació en els tributs de l'Estat i comunitats autònomes. Subvencions. Preus públics. Operacions de crèdit.  
Tema 6. Recursos de les hisendes locals (III). Impost sobre vehicles de tracció mecànica. Impost sobre construccions, instal·lacions i obres. Impost sobre increment de valor dels terrenys de naturalesa urbana.  
Tema 7. Recursos de les hisendes locals (IV). Impost sobre béns immobles. Impost d'activitats econòmiques.  
Tema 8. El deute tributari. Disposicions generals. El pagament. La prescripció. Altres formes de l'extinció del deute tributari. Garanties del deute tributari.  
Tema 9. Embargament de béns. Disposicions generals.  
Tema 10. Embargament de diners en efectiu o en comptes oberts en entitats de depòsit. Embargament de crèdits, efectes, valors i drets realitzables en l'acte o a curt termini.  
Tema 11. Embargament de sous, salaris i pensions. Embargament de béns immobles. Embargaments d'establiments mercantils o industrials.  
Tema 12. Embargament de metalls preciosos. Pedres fines, joieria i altres objectes de valor històric i artístic. Embargament dels restants béns mobles i semovents. Embargament de crèdits, drets i valors realitzables a curt termini.  
Tema 13. Obligats tributaris. Classes d'obligats. Successors. Responsables tributaris. Capacitat d'obrar. Domicili fiscal.  
Tema 14. Normes comunes sobre actuacions i procediments tributaris. Especialitats. Fases. Liquidacions tributàries. Notificació. Obligació de resoldre i terminis. Prova. Notificacions. Entrada en domicili. Denúncia pública. Potestats i funció de comprovació i investigació.  
Tema 15. Procediment de constrenyiment. Normes generals. Iniciació i desenvolupament. Terminació. Procediment enfront de responsables i successors.  
ANNEX III. Tècnic de gestió.  
Nombre de vacants: una  
Grup: B  
Classificació: escala administració general   
Subescala i classe: tècnica de gestió  
Sistema de selecció: concurs oposició  
Composició tribunal de selecció  
. President:  
· Enrique Carpi Cortés  
· José Luis Hervás Oliver  
. Vocals:  
Determinats per l'autonomia   
· Vocal 1. Rosa Grau Pellicer  
· Vocal 1. Maria Ángeles Yeves Urriaga  
· Vocal 2. Mari Paz Gabarda Sanz  
· Vocal 2. Antonio Zaragoza LLovera  
. Secretari:  
· José Vicente Ibor Ridaura  
· José Ricardo Domínguez Mompó  
Temari tècnic de gestió  
Tema 1. Les hisendes locals a Espanya: principis constitucionals. El principi de reserva de llei en matèria tributària i els ens territorials.  
Tema 2. La llei d'hisendes locals. Dret transitori. Incidència estatal i autonòmica en l'autonomia financera local. La coordinació de les hisendes: estatal, autonòmica i local.  
Tema 3. El principi de suficiència de les hisendes locals. La potestat tributària dels ens locals.  
Tema 4. Taxes i les seues classes. Règim jurídic. Règim de càlcul i aprovació de les tarifes dels serveis públics. Preus públics.   
Tema 5. Les contribucions especials. Règim jurídic.  
Tema 6. Els impostos locals (I). L'impost sobre béns immobles. L'impost sobre activitats econòmiques. L'impost sobre vehicles de tracció mecànica.  
Tema 7. Els impostos locals (II). L'impost sobre construccions, instal·lacions i obres. L'impost sobre l'increment del valor dels terrenys de naturalesa urbana.  
Tema 8. La intervenció administrativa en l'activitat privada: l'activitat de policia. Llicències i autoritzacions municipals. Topologia.  
Tema 9. La llicència urbanística: concepte, naturalesa i caràcters. Actes subjectes a llicència.  
Tema 10. Procediment d'atorgament de les llicències. Competències. Topologia. Efectes i extinció. Ordenances municipals.  
Tema 11. Vigilància i inspecció urbanística.  
Tema 12. Autoritzacions en via publica: ocupació del domini públic per empreses de serveis; tanques, bastides i elements auxiliars.  
Tema 13. Les llicències d'ocupació en la Llei 3/2004, d'Ordenació i Foment de la Qualitat d'Edificació.  
Tema 14. Instruments de planejament general en la Llei 16/2005, de 30 de desembre, Urbanística Valenciana. Les normes d'aplicació directa.  
Tema 15. Planejament de desenvolupament. Plans parcials. Estudis de detall. El planejament especial. Classes i règim jurídic.  
ANNEX IV. Administratiu  
Nombre de vacants: dues  
Grup: C  
Classificació: escala administració general  
Subescala i classe: administrativa  
Sistema de selecció: concurs oposició  
En el catàleg de funcions aprovat en 1999, estos dos llocs estan definits com a administratiu . rústica i com a administratiu . intervenció.  
Composició tribunal de selecció  
. President:  
· Enrique Carpi Cortés  
· Suplent: José Luis Briz Ramón  
. Vocals:  
Determinats per l'autonomia   
· Vocal 1. María Ángeles Yeves Urriaga  
· Suplent: José Carlos Duato Montejano  
· Vocal 2. Rosa Grau Pellicer  
· Suplent: Mari Paz Gabarda Sanz  
. Secretari:  
· José Vicente Ibor Ridaura  
· Suplent. José Ricardo Domínguez Mompó  
Temari administratiu rústica i administratiu intervenció  
Tema 1. Els recursos de les hisendes locals: legislació aplicable, imposició i ordenació dels tributs locals.  
Tema 2. Les ordenances fiscals: contingut i procediment d'elaboració.  
Tema 3. La revisió en via administrativa dels actes dictats en matèria d'hisendes locals.  
Tema 4. L'impost sobre béns immobles. Naturalesa. Fet imposable. Subjecte passiu. Exempcions i bonificacions. Base imposable: el valor cadastral. Base liquidable. Quota, meritació i període impositiu.  
Tema 5. L'impost sobre activitats econòmiques. Naturalesa. Fet imposable. Subjecte passiu. Exempcions. Quota: les tarifes. Meritació i període impositiu.  
Tema 6. El pressupost municipal: contingut, aprovació, execució i liquidació. Modificacions de crèdit. L'estructura pressupostària.  
Tema 7. Els crèdits pressupostaris i les fases de la despesa pública. L'ordenació del pagament. Control i intervenció de la despesa i règim de comptes.  
Tema 8. Despeses per a la compra de béns i serveis. Despeses de transferències corrents i de capital. Despeses d'inversió. Pagament: concepte i classificació. Pagament per obligacions pressupostàries. Pagament en ferm i a justificar. Justificació de lliuraments.  
Tema 9. La comptabilitat com a instrument de gestió econòmica. L'obertura de la comptabilitat. Els llibres. El balanç i tancament de la comptabilitat.  
Tema 10. Règim jurídic de personal al servei de l'administració local. Plantilles. Funcionaris de carrera. Classes de funcionaris. Oferta pública d'ocupació. Selecció i provisió. El personal laboral, interí i eventual.  
ANNEX V. Gestor cultural  
Nombre de vacants: una  
Grup: C  
Classificació: escala administració especial  
Subescala i classe: serveis especials, comeses especials  
Sistema de selecció: concurs oposició  
Composició tribunal de selecció  
. President:  
· Enrique Carpi Cortés  
· Arturo Briz Ortiz  
. Vocals:  
Determinats per l'autonomia   
· Vocal 1. Maria Ángeles Yeves Urriaga  
· Vocal 1. Antonio Zaragoza LLovera  
· Vocal 2. Rosa Grau Pellicer  
· Vocal 2. Mari Paz Gabarda Sanz  
. Secretari:  
· José Vicente Ibor Ridaura  
· José Ricardo Domínguez Mompó  
Temari gestor cultural  
Tema 1. La gestió sociocultural. Bases.  
Tema 2. Definició de cultura. La denominació de gestió cultural o altres formes de definir este concepte.  
Tema 3. Capacitats genèriques que caracteritzen el concepte de gestor. Competències i perfils del gestor cultural. Competències bàsiques.  
Tema 4. Competències clau de la gestió cultural en general. Competències específiques.  
Tema 5. Sectors, àmbits i camps d'actuació de la gestió cultural.  
Tema 6. Elaboració d'un projecte cultural. Tècniques de planificació. Finançament i control econòmic de projectes.   
Tema 7. La publicitat en el context de la indústria cultural. Concepte d'indústria cultural.  
Tema 8. Els efectes del consum massiu de la cultura.  
Tema 9. SGAE Què és- Qui la formen- Els drets d'autor.  
Tema 10. Declaració universal de la UNESCO, sobre la diversitat cultural.  
ANNEX VI. Encarregat de serveis múltiples.  
Nombre de vacants: una  
Grup: C  
Classificació: escala administració especial  
Subescala i classe: serveis especials, personal d'oficis  
Sistema de selecció: concurs oposició  
Composició tribunal de selecció  
. President:  
· Enrique Carpi Cortés  
· Rafael Ferrer López  
. Vocals:  
Determinats per l'autonomia   
· Vocal 1. Pedro Martínez Ponce  
· Vocal 1. José Ricardo Domínguez Mompó  
· Vocal 2. Rosa Grau Pellicer  
· Vocal 2. José Carlos Duato Montejano.  
. Secretari:  
· José Vicente Ibor Ridaura  
· Maria Ángeles Yeves Urriaga  
Temari encarregat serveis múltiples  
1. Tipus específics de morters i la seua utilització.  
2. Arenes i graves en la construcció.  
3. L'algeps en la construcció.  
4. Calç en la construcció.  
5. Ciments, condicions generals.  
6. Formigons, condicions generals.  
7. Materials impermeabilitzants.  
8. Característiques de conduccions de sanejament, tipus, col·locació i reparació.  
9. Embornals, tipus i característiques.  
10. Pavimentació voreres públiques, classes de materials utilitzats.  
11. Rastells, característiques, tipus i formes de col·locació.  
12. Escales.  
13. Normes de seguretat aplicable en la prevenció de riscos laborals en el lloc de treball.  
14. Muntatge de bastides i mesures de seguretat.  
15. Senyalització viària per a execució d'obres en via pública.  
16. Funcions i responsabilitats usuals de l'ofici.  
ANNEX VII. Electricista  
Nombre de vacants: una  
Grup: C  
Classificació: escala administració especial  
Subescala i classe: serveis especials, personal d'oficis  
Sistema de selecció: concurs oposició  
Composició tribunal de selecció  
. President:  
· Enrique Carpi Cortés  
· Rafael Ferrer López  
. Vocals:  
· Determinats per l'autonomia   
· Vocal 1. Pedro Martínez Ponce  
· Vocal 1. José Ricardo Domínguez Mompó  
· Vocal 2. Rosa Grau Pellicer  
· Vocal 2. Juan Andrés Mompó Montalva  
. Secretari:  
· José Vicente Ibor Ridaura  
· María Yeves Urriaga  
Temari electricista  
1. Làmpades utilitzades en l'enllumenat de les vies públiques.  
2. Tipus de xarxes d'enllumenat públic. Implantacions més habituals.  
3. Elements components d'un equip vapor de sodi d'alt factor i de vapor mercuri.  
4. Cablejats i canalitzacions per a l'enllumenat d'exteriors.  
5. Instruments de mesures elèctrics (exposar un mínim de 4, i la seua connexió a la xarxa).  
6. Proteccions de seguretat en les xarxes. Correcció per a millorar el factor de potència.  
7. Tipus de lluminàries d'enllumenat exterior. Classificacions.  
8. Sistemes d'estalvi d'energia i reduccions de flux en l'enllumenat de la via pública.  
9. Programa de manteniment en enllumenat viari.  
10. Muntatge de bastides i mesures de seguretat.  
11. Normes de seguretat aplicables en la prevenció de riscos laborals en el lloc de treball.  
12. Enllumenat d'emergència.  
13. Sistemes de posada en marxa d'enllumenat públic. Rellotges astronòmics.  
14. Aspectes legals d'autorització de les instal·lacions elèctriques.  
15. Coneixements fonamentals sobre la interpretació de plànols i la realització de croquis de les instal·lacions.  
16. Reglament Electrotècnic Baixa Tensió.  
Alberic, 27 de juliol de 2006.. L'alcalde: Enrique Carpi Cortés.